stanford-oval/wikipedia huggingface dataset:
דלתא איירליינס
תולדות החברה > משבר הקורונה

בעקבות מגפת הקורונה סבלה החברה מירידה חדה בפעילותה. בחודשים הראשונים של המגפה כ-500 מעובדי החברה נדבקו בקורונה, עשרה מהם מתו. באפריל 2020 החלה לחסום את מושבי האמצע במטוסיה, כדי לרווח בין הנוסעים לצורך סיפוק מרחב בטיחות בזמן מגפת הקורונה. ברבעון השני של 2020, הפסידה החברה 5.7 מיליארד דולר. ההכנסות ברבעון צנחו ב-88% ביחס לשנה הקודמת והסתכמו ב-1.47 מיליארד דולר בלבד. באוקטובר 2020 הודיעה כי תמכור כרטיסים למועדון הלקוחות תמורת טיסות עתידיות במועד לא ידוע, שהתמורה תשמש כביטחונות לאיגרות החוב שלה. בדצמבר 2020 הודיעה החברה שיצרה רשימה שחורה של נוסעים המסרבים לחבוש מסכות פנים, הנוסעים שנכנסו לרשימה לא הורשו לעלות לטיסות החברה. הנוהל היה תקף עד סוף מרץ 2021.
בקיץ 2021 הודיעה שפעילותה החלה לחזור לרמתה קודם למגפה.
צי המטוסים

צי המטוסים של החברה נכון לאוגוסט 2023:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| כלי טיס | בצי | בהזמנה |  | נוסעים | נוסעים | נוסעים | נוסעים | נוסעים | הערות |
| כלי טיס | בצי | בהזמנה | O | F | PS | C+ | M | סה"כ | הערות |
| איירבוס A220-100 | 45 | — | — | 12 | — | 15 | 82 | 109 |  |
| איירבוס A220-300 | 17 | 69 | — | 12 | — | 30 | 88 | 130 |  |
| איירבוס A319-100 | 57 | — | — | 12 | — | 18 | 102 | 132 |  |
| איירבוס A320-200 | 61 | — | — | 16 | — | 18 | 123 | 157 |  |
| איירבוס A321-200 | 127 | — | — | 20 | — | 29 | 142 | 191 |  |
| איירבוס A321neo | 40 | 115 | — | 20 | — | 30 | 147 | 197 |  |
| איירבוס A330-200 | 11 | — | 34 | — | — | 32 | 168 | 234 |  |
| איירבוס A330-300 | 31 | — | 34 | — | — | 40 | 219 | 293 |  |
| איירבוס A330-900neo | 23 | 16 | 29 | — | 28 | 40 | 184 | 281 |  |
| איירבוס A350-900 | 28 | 16 | 32 | — | 48 | — | 226 | 306 |  |
| בואינג 200–717 | 97 | — | — | 12 | — | 20 | 78 | 110 |  |
| בואינג 737–800 | 77 | — | — | 16 | — | 36 | 108 | 160 |  |
| בואינג 737-900ER | 163 | — | — | 20 | — | 21 | 139 | 180 |  |
| בואינג 200–757 | 111 | — | 16 | — | — | 44 | 108 | 168 |  |
| בואינג 200–757 | 111 | — | — | 20 | — | 29 | 150 | 199 |  |
| בואינג 200–757 | 111 | — | — | 20 | — | 41 | 132 | 193 |  |
| בואינג 300–757 | 16 | — | — | 24 | — | 32 | 178 | 234 |  |
| בואינג 767-300ER | 45 | — | 26 | — | — | 29 | 171 | 226 |  |
| בואינג 767-300ER | 45 | — | 26 | — | — | 35 | 165 | 226 |  |
| בואינג 767-300ER | 45 | — | 36 | — | — | 29 | 143 | 208 |  |
| בואינג 767-300ER | 45 | — | 36 | — | — | 32 | 143 | 211 |  |
| בואינג 767-400ER | 21 | — | 40 | — | — | 28 | 178 | 246 |  |
| סה"כ | 970 | 316 |  |  |  |  |  |  |  |
ב-19 בדצמבר 2017 הוציאה החברה את הבואינג 400–747 האחרון משורותיה, את המטוס החליף האיירבוס A350.
ב-31 באוקטובר 2020 הוציאה החברה את הבואינג 200–777 האחרון משורותיה.
מחלקות טיסה

ב-2015 שדרגה ומיתגה דלתא את מחלקות הטיסה שלה (זמינות ופרטים מדויקים משתנים לפי מסלול וסוג מטוס).
מחלקות טיסה > דלתא אחת (Delta One)

המוצר המוביל במחלקת העסקים של החברה, זמין בטיסות בינלאומיות ארוכות טווח, כמו גם שירות חוצה ארצות הברית מניו יורק JFK ללוס אנג'לס, סן פרנסיסקו וסיאטל/טקומה.
Delta One כולל מקומות מושבי מיטה-שטוחה בכל סוגי המטוסים, וגישה ישירה למעבר מכל מושב. מושב זה הוכנס לשימוש כל צי מטוסי הבואינג מדגם 400–747 שלה ב-2012 ומאז הוכנס לכל שאר הדגמים.כל המושבים מצוידים גם במערכת בידור אישית לפי דרישה, יציאות חשמל אוניברסליות, מנורת קריאה ניתנת להזזה ושולחן מתקפל. השירות כולל גם ארוחות שף, כיבוד, משקאות אלכוהוליים, ערכת אבזור, מצעי פרימיום וגישה ל-Sky Club לפני הטיסה.
מחלקות טיסה > פרימיום סלקט (Premium Select)

באפריל 2016 הודיע מנכ"ל דלתא, אד בסטיאן, כי תתווסף מחלקת פרימיום אקונומי חדשה, שמאז שונה שמה ל-Premium Select. בתא הנוסעים כלול מרווח רגליים נוסף; משענות רגליים מתכווננות; מושב עם רוחב נוסף. המחלקה נכנסה לראשונה למטוסי בואינג 757, שטסים בקווים טרנס-אטלנטיים כפרימיום סלקט. גם הA330-900neo של דלתא, שנמסר ב-2019, מציע מחלקת פרימיום סלקט. בשנת 2021, החלה דלתא להתאים מחדש רבים ממטוסי ה-767-300ER ומעלה A330 למחלקת פרימיום סלקט.
מחלקות טיסה > מחלקת תיירים (Economy Class)

מחלקה זו פועלת בכל מטוס, ומציעה לנוסעים חיבור ל-USB לכל מושב ברוב המטוסים. כמעט בכל המטוסים הנוסעים יכולים להשתמש במערכות בידור אישיות.
מחלקות טיסה > מחלקת תיירים משודרגת (+Economy Comfort)

מחלקה זו היא גרסה משודרגת של מחלקת התיירים. יש מרווח גדול יותר בין מושב למושב וכן הטיית גב מושב גדולה יותר ב-35% ממחלקת התיירים הרגילה. מתחת לכל מושב קיים חיבור לחשמל. שדרוג למחלקה זו נע בין 15$ לטיסות קצרות טווח עד 120$ לטיסות ארוכות טווח (לכל כיוון).
בידור בטיסה

ב-5 באוגוסט 2008, דלתא הודיעה כי תתקין את רשת הפס הרחב הנייד Gogo, אשר יאפשר לנוסעיה לקלוט אינטרנט במחשבים הניידים ובסמארטפונים שלהם בלא תשלום, בכל מטוסי החברה, דבר שיהפוך אותה להיות החברה בעלת צי המטוסים המצוידים בWi-Fi הגדולה בעולם.
החברה הציגה לראשונה את רשת הWi-Fi שלה בטיסה מלוס אנג'לס לאטלנטה, בחודש מרץ 2014.
החברה הצהירה כי עד סוף שנת 2015, כל מטוסיה יהיו מצוידים בשירות, ואפילו מטוסי הבואינג 747 של החברה, שהודיעה שיוצאו בהדרגה משירותם בחברה.
כל מטוסי הבואינג 777, והאיירבוס A330 כבר מצוידים בשירות.
ברוב המטוסים יש מערכת בידור אישית הכוללת: משחקים, סרטים, טלוויזיה בשידור חי, VOD, מוזיקה, מידע על הטיסה ועוד.
מערכות אלו מציעות לנוסע מגוון רחב של בידור עשירות ומגוונות ונחשבות לאיכותיות מאוד.
אטארי

| --- | --- |


 נתונים כלליים
 סוג:  חברה ציבורית
 מייסדים:  נולאן בושנל, טד דאבניי 
 תקופת הפעילות:  Atari, Inc.1972   Atari Corporation and Atari Games 1984   Atari Interactive 1998 – הווה
 חברת אם:  וורנר קומיוניקיישנס 
 מיקום המטה:  קליפורניה 
 משרד ראשי:  לוס אנג'לס, ניו יורק, קליפורניה, ארצות הברית   ליון, צרפת
 ענפי תעשייה:  מוצרי חשמל  משחקי מחשב
 מוצרים עיקריים:  מוצרי חשמל  משחקי מחשב
 עובדים:  232 (נכון ל־2006) 
  
 www.atari.com
 
אטארי (באנגלית: Atari) היא חברה ומותג משחקי וידאו שנוסד בשנת 1972. נכון לשנת 2022 המותג נמצא בבעלות החברה "Atari Interactive" (אנ'), שהיא חברה בת של חברת ההפצה הצרפתית "Atari SA" (אנ').
היסטוריה

חברת "אטארי" המקורית נוסדה ב־27 ביוני 1972 על ידי נולאן בושנל (אנ') וטד דאבניי (אנ') והייתה חלוצה בתחום משחקי הארקייד, קונסולות משחקי וידאו ביתיות ומחשבים אישיים. היא הובילה בתחומים האלו במהלך שנות השבעים עד אמצע שנות השמונים.
היסטוריה > מבנה ארגוני

בשנת 1984, חברת "אטארי" המקורית התפצלה, ומחלקת הארקייד של החברה שינתה את שמה ל־"Atari Games". חברת "Atari Games" קיבלה את הזכויות להשתמש בסמליל המותג, שעוצב על ידי ג'ורג' אופרמן, ועל משחקי הארקייד של החברה. כמו כן, היא קיבלה את הזכויות למשחקי הארקייד המקוריים של החברה שיצאו לשווקים בין השנים 1972 – 1984.
מחלקת הציוד האלקטרוני של החברה נמכרה לחברת "Tramel Technology" בעקבות כן שינתה החברה את שמה ל־"Atari Corporation". בשנת 1996 חברת "Atari Corporation" התמזגה לתוך יצרנית הכוננים הקשיחים "JT Storage" (אנ').
בשנת 1998, רכשה חברת "Hasbro Interactive" את "Atari Corporation" מ־"JT Storage", והקימה חברה חדשה בשם "Atari Interactive". בהמשך, בשנת 2001 רכשה חברת "Infogrames Entertainment SA" את "Hasbro Interactive" ושינו את שמה ל־"Infogrames Interactive". לבסוף, בשנת 2003 חברת
"Infogrames Entertainment SA" שינתה את שם החברה ל־"Atari Interactive".
החברה אשר נושאת כיום את השם "AtariSA" נוסדה במקור בשנת 1993 תחת השם GT Interactive. לאחר שחברת "Infogrames Entertainment SA" רכשה בשנת 1999 את "GT Interactive" היא שינתה את שמה ל־"Infogrames Inc". לאחר ש־"Infogrames Entertainment SA" רכשו את "Hasbro Interactive" החלה חברת הבת שלהם "Infogrames Inc" להשתמש לסירוגין בשם המותג "אטארי" עבור כותרים נבחרים. בשנת 2003 רכשה חברת "Infogrames Inc" את השם והסמליל של "אטארי" מחברת "Atari Interactive" ושינתה את שמה ל"AtariSA". ב־11 באוקטובר 2008, השלימה חברת "Infogrames" את הרכישה של "Atari Inc", מה שהפך אותה לחברת בת בבעלות מלאה.
הקונסולות והמחשבים של אטארי > home pong

הקונסולה הראשונה שאטארי פיתחה הייתה ה־home pong, בשנת 1975. זו הייתה קונסולה ביתית שבה היה מובנה משחק אחד בלבד – פוֹנְג (”pong“). המשחק והקונסולה שאבו השראה מקונסולת האודיסיאה של חברת מגנבוקס, שהכילה משחק טניס מובנה שהיה דומה מאוד לפונג. הקונסולה נמכרה ביותר מ־150,000 יחידות.
הקונסולות והמחשבים של אטארי > Atari 2600

בעקבות ההצלחה של קונסולת ה־home pong. אטארי שחררו בשנת 1977 את האטארי־2600. זו הייתה הקונסולה הראשונה של החברה שהשתמשה בכרטיסי משחק, ופותחו בעבורה יותר מ־500 משחקים שונים. הקונסולה הגיע עם שני ג'ויסטיקים, שתי דוושות משחק, וכרטיס משחק אחד, בדרך כלל combat (אנ').
המתחרה העיקרית לקונסולה זו הייתה קונסולת ה־Channel F (אנ') שמכרה ב־350,000 יחידות. אך, אטארי שלטו בשוק והקונסולה נמכרה במעל ל־30 מיליון יחידות, במחיר של כ־200 דולר ליחידה.
בין המשחקים המפורסמים שיצאו לקונסולה היו Space Invaders, ‏Pitfall! (אנ'), אי.טי. - חבר מכוכב אחר ודונקי קונג של נינטנדו. בנוסף, יצאה לאטארי 2600 גרסה של משחק הארקייד פק-מן, אך היא הכילה באגים רבים, ולא ענתה על ציפיות המעריצים.
הקונסולות והמחשבים של אטארי > Atari 400 ו־Atari 800

בשנת 1979, שווקו זוג המחשבים ATARI 400 ו־ATARI 800, שהיו הראשונים שאטארי פיתחה, ושפעלו בטכנולוגיית 8 ביט. המתחרה העיקרי שלהם היה המחשב apple 2, שהציג את כל משחקי האטארי 2600 ברזולוציה ובאיכות שמע טובים יותר.
שני הדגמים היו יקרים והגיעו לשווי של 1000 דולר ליחידה, אך נחשבו להצלחה מסחרית. אטארי מכרה כמיליון יחידות מכל דגם.
הקונסולות והמחשבים של אטארי > Atari 5200

בשנת 1982, אטארי שחררה את קונסלת הדור השני שלה, האטארי־5200, שביצועיה היו דומים לביצועיהם של מחשבי האטארי 400 ו־800. הקונסולה הגיע עם ג'ויסטיק אנלוגי שהיה חדשני ביחס לתקופתו. לקונסולה זו שוחררו 69 משחקים בלבד (אנ'), שחלקם נוצרו על סמך משחקים מקונסולת האטארי־2600.
קריסת תעשיית המשחקים בשנת 1983, פגעה במכירות הדגם. אטארי מכרה כמיליון יחידות בלבד.
הקונסולות והמחשבים של אטארי > Atari 7800

בשנת 1986, אטארי שחררו את קונסולת הדור השלישי שלהם, האטארי־7800, בשתי גרסאות שונות – אחת לשוק האירופאי, ואחת נוספת לשוק האמריקאי. בקונסולה הזאת, בנוסף למשחקים החדשים שפותחו בעבורה, הייתה תאימות לאחור לכל המשחקים שפותחו לקונסולות הקודמות, שעודדה מעריצים וותיקים יותר לרכוש את הקונסולה.
הקונסולה נחשבה ריווחית, ומכרה כ־3.8 מיליון יחידות.
שיווק המשחקים מחדש

בשנת 2022 הכריזה החברה על Atari 50: The Anniversary Celebration שתהיה חבילת אוספים של המשחקים הנמכרים ביותר לקונסולות האטארי, האוסף יגיע לכל קונסולות ה-Xbox, ה-PlayStation, המחשב האישי ו-Switch. האוסף כלל חלק נכבד מהמשחקים שאותם פיתחה אטארי במשך עשרות שנים, יותר מ-90 משחקים בסך הכל, שבתוך האוסף המכסה תקופה ארוכה כל כך, ישנם משחקים שיראו פרימיטיביים לחלוטין מדור ה-Atari 2600, ולצידם משחקים תלת-ממדים שיראו כמעט מודרניים, שפותחו עבור קונסולות מתקדמות יותר כדוגמת ה-Jaguar וה-Lynx הניידת, בנוסף למשחקים הקלאסיים, יכלול האוסף גם חמישה משחקים חדשים לגמרי שפותחו בהשראת המשחקים הנוסטלגיים,מאוחר יותר באותה שנה יצאה קולקציית המשחקים לשוק וזכתה לביקורות חיוביות
הערות שוליים

↑  שאף תבעו את אטארי מאוחר יותר על הפרת זכויות יוצרים
↑  הקונסולה הראשונה בעולם שהשתמשה בכרטיסי משחק הייתה ה־Channle F
↑  The Glory of Atari's Original Logo
↑  FORM 10-K405
ATARI CORPORATION AND JTS CORPORATION TO MERGE
↑  FORM 8-K
Infogrames Acquires Hasbro Interactive
↑  ATARI: Atari® Partners with ICICB Group and Grants Licensing Rights to Build Atari Hotels in Dubai, Gibraltar, and Spain
↑  Ellis, David (2004). "A Brief History of Video Games". Official Price Guide to Classic Video Games. Random House. pp. 3–4. ISBN 0-375-72038-3.
↑  Yarusso, Albert. "Catalog: Telegames". Retrieved August 31, 2010.
↑  רשימת המשחקים לאטארי 2600 ביוטיוב
↑  Weesner, Jason (January 11, 2007). "On Game Design: A History of Video Games". Retrieved November 13, 2007.
↑  Edwards, Benj (January 22, 2015). "The Untold Story Of The Invention Of The Game Cartridge". Fast Company. Retrieved July 29, 2020.
↑  "A Brief History of Game Console Warfare". BusinessWeek. May 9, 2007. Archived from the original on May 9, 2007. Retrieved October 13, 2018.
↑  2600pacmanblue.jpg
↑  "Atari introduces the 400/800 computers". Creative Computing. 5 (8): 26. August 1979.
↑  Reimer, Jeremy (December 7, 2012). "Total Share: Personal Computer Market Share 1975-2010". Jeremy Reimer. Archived from the original on July 5, 2019. Retrieved November 27, 2021.
↑  "The Atari 5200 Super System". atarimuseum.com. Archived from the original on August 8, 2003. Retrieved July 6, 2014.
↑  Schrage, Michael (May 22, 1984). "Atari Introduces Game In Attempt for Survival". Washington Post. p. C3. The company has stopped producing its 5200 SuperSystem games player, more than 1 million of which were sold.
↑  Computer Entertainer, February 1987, page 13
↑  הודעה לעיתונות מטעם אטארי
↑  https://www.tgspot.co.il/atari-50-years-wull-be-celebrated-with-more-than-90-games/
↑  https://www.ign.com/articles/atari-50-the-anniversary-celebration-review
| --- | --- |
בקרת זהויות :  MusicBrainz: 42167b06-6645-433e-b755-0146fc491d54  NKC: ph117344 
| אטארי |
| --- | --- | --- |
| קונסולות נייחות | home pong • Atari 2600 • Atari 5200 • Atari 7800 • Atari Jaguar • Atari VCS |  |
| קונסולות ניידות | Atari Lynx |  |
| מחשבים ביתיים | Atari XEGS • Atari 8-bit computers • Atari ST • Atari MEGA STE • Atari TT030 • Atari Falcon |  |
| שונות | Atari 50: The Anniversary Celebration |  |
המשחק pong שהיה על קונסולת ה־home pong
קונסולת ה־ATARI 2600
מחשב ATARI 400
קונסולת ATARI 7800 בגרסה האירופית
שיר לוי

| --- | --- |
אין תמונה חופשית
 לידה:  21 במרץ 1985 (בן 39) ישראל
 מוקד פעילות:  ישראל 
 תקופת הפעילות:  מ-2004
 סוגה:  זמר עברי, מוזיקה מזרחית
 שפה מועדפת:  עברית 
 בת זוג:  שרון ג'יבלי
 צאצאים:  רותם בנימין נועם
 מספר צאצאים:  2
 
שיר לוי (נולד ב־21 במרץ 1985) הוא זמר ישראלי.
ביוגרפיה

אבישיר לוי גדל בראש העין אצל סבו וסבתו, אותם חשב להוריו. כשהיה בן חמש גילה שישי לוי, אותו חשב לאחיו, הוא אביו, ובגיל חמש עשרה פגש לראשונה את אמו, זיווה.
בשנת 2005 הוציא לוי את אלבומו הראשון, "שמח בעולם", ובו חידש את "מאוחר מדי", שבוצע במקור על ידי גידי שמור, ובגרסתו שונה השם ל"בית קפה קטן" - שהפך למזוהה ביותר עם השיר.
באפריל 2008 הוציא את אלבומו השני, "רגע של אושר", שלא זכה להצלחה רבה.
ב-2010 לפרויקט ולאלבום "שרים עוזי חיטמן" חידש את השיר "ליסה ליסה", שהתפרסם גם בביצועו של אביו - ישי לוי.
בספטמבר 2011 הוציא לוי את אלבומו השלישי, "יום אחד תבקשי", אלבום זה זכה להצלחה רבה ובמיוחד שיר הנושא, שכתבה שחף וולמן, הלחין שי רביזדה, ועיבד אבי גוטמן.
בשנים 2012–2013 השתתף לוי בעונתה השנייה של תוכנית המציאות, "חי בלה לה לנד". באותה השנה, הוציא ביחד עם מרגלית צנעני את השיר "טיפה של חום", אשר זכה להצלחה רבה בישראל.
ביוני 2013 הוציא לוי את אלבומו הרביעי, "בורח מהכל", בו הצליח במיוחד שיר הנושא, שכתב והלחין אורן אורבך, ועיבד תמיר צור. עוד בלטו באלבום דואט עם מרגלית צנעני - "טיפה של חום" (מילים ולחן: דורון גל, עיבוד: יעקב למאי), וחידוש ל"חוף זהב" (עיבוד: תמיר צור), שבוצע במקור על ידי זהבה בן באלבום הבכורה שלה.
ב־2014 פרסם את הסינגל "שאריות מעצמי", שזכה להצלחה רבה: הוא הגיע למקום הראשון במצעד רשת ג' ולמקום הרביעי במצעד גלגלצ, ואף דורג במצעדים השנתיים לשנה זו.
ב-15 במרץ 2015 הוציא את הסינגל "הבסטה של מלי". השיר הגיע למקום השמיני במצעד השבועי של מדיה פורסט.
ב-2016 ביצע לוי בהתנדבות את שיר קמפיין גיוס הכספים עבור ארגון פעמונים, "3 חדרים" (מילים: איריס מור, לחן ועיבוד: עידן חיים דוד).
במאי 2018 הוציא את "בוניטה" - שיר קיצבי בניחוח לטיני, למילים של רונן מיכאלוב, לחן של מאיר משעלי, עיבוד והפקה מוזיקלית של מתן דרור.
ביוני 2018 הוציא את הסינגל "השיר של השכן" למילים ולחן של נדב אסולין, ועיבוד של אסף צרויה.
ב-26 באוגוסט 2018 פורסם שלוי יתמודד בריאליטי המוזיקלי של רשת 13, "The Four", שעלתה לשידור באוקטובר אותה השנה.
ביולי 2019 הוציא את השיר "גדול עליי" למילים של נועם חורב, לחן של עמיר בניון, והפקה מוזיקלית של אודי תורג'מן.
בדצמבר 2021 הוציא לוי דואט עם הזמרת ירדנה ארזי הנושא את השם "לאט לאט". השיר נכתב במסגרת פרויקט מוזיקלי של בית הספר ברנקו וייס ברמלה אותו ניהל באותן שנים שר התרבות והספורט הנוכחי חילי טרופר, את השיר כתבו והלחינו תלמיד בית הספר אבי אמינוב לצד המחנך שלו היוצר יוני יעיש, כשעל העיבוד וההפקה המוזיקלית אמון המוזיקאי יוני טלבי.
ב-19 בספטמבר 2022 הוציא את הסינגל "דקה לפני החגים" כשבוע לפני ראש השנה וחגי תשרי. בקליפ מופיעים שני בניו של לוי, רותם ונועם, וכן אשתו, שרון. ב-6 בדצמבר 2022 הוציא את הסינגל "מגדלים".
ב-19 בינואר 2023, הוציא את הסינגל "סודות". ב-2 בנובמבר 2023, הוציא גרסה מחודשת לשירו "יפהפייה" שנכלל במקור באלבום הבכורה שלו.
ב-3 במרץ 2024 הוציא את הסינגל "מה קרה ללאהוב". ב-30 ביוני לוי הוציא סינגל בשם "הכי יפה לך ככה", שיתוף הפעולה הראשון שלו עם אודיה. אודיה הביעה בתחילה חוסר רצון לעשות עוד שיתופי פעולה אבל בסופו של דבר הקליטה את הפזמון האחרון לשיר.
חיים אישיים

ב-12 בנובמבר 2016 התארס לוי עם בת זוגו, שרון ג'יבלי. לוי הציע לבת זוגו נישואין במהלך הופעה בתל אביב. ב-12 בספטמבר 2017 נישאו השניים. ב-20 במאי 2020 הפכו הזוג הורים לבן. בתחילת 2022 נולד בנם השני.
לוי מתגורר במושב חצב.
דיסקוגרפיה

2005: שמח בעולם
2008: רגע של אושר
2008: יום אחד תבקשי
2013: בורח מהכל
2017: להתחיל מחדש
הערות שוליים

↑  שיר לוי: "מהיום תקראו לי SONG לוי!", באתר חריף, 21 במרץ 2012.
↑  השיר שלו, באתר ישראל היום
שיר לוי – ביוגרפיה, באתר מומה(הקישור אינו פעיל, מרץ 2019)
↑  אבי שושן, "קשה לי שאבא לא מפרגן", באתר ynet, 18 בפברואר 2011.
↑  ShirLeviOfficial (2012-03-03), שיר לוי ומרגול טיפה של חום Shir Levi, נבדק ב-2018-04-24
↑  המצעד השבועי של מדיה פורסט, באתר מדיה פורסט, ‏15-21 במרץ 2015
↑  שיר לוי - שלושה חדרים, נבדק ב-2021-07-21
↑  שגיא בן נון‏, פעם שנייה גלידה: מיי פיינגולד שבה לריאליטי מוזיקלי ותתמודד ב"דה פור", באתר וואלה, 26 באוגוסט 2018
↑  "דקה לפני החגים": שיר לוי בסינגל חדש ומרגש ומספק הצצה לחיי המשפחה שלו, באתר ישראלה, ‏19 בספטמבר 2022
↑  שיר לוי בסינגל חדש: "סודות", באתר "סרוגים", 19 בינואר 2023
↑  יובל אראל‏, פס קול שבועי במלחמה, בבלוג של יובל אראל, מגזין מוזיקה ותרבות, 3 בנובמבר 2023
↑  "החלטתי שאני מפסיק להוציא שירים שמתאימים למצב", באתר 103FM, ‏4 במרץ 2024
↑  בחצי היורם, "המצב במדינה הוא כואב מאוד": שיר לוי בראיון ליורם סוויסה על שיתוף הפעולה החדש עם אודיה, באתר רדיו דרום, ‏4 ביולי 2024
↑  nana10 סלבס, תגידו מזל טוב: הזמר שיר לוי התחתן, באתר nana10‏, 12 בספטמבר 2017
↑  נועה רחמים, ‏בן בכור נולד לזמר שיר לוי, באתר מעריב אונליין, 20 במאי 2020
↑  יפעת הללי אברהם, ‏רוצים שינוי? שיר לוי עבר למושב, באתר ‏מאקו‏, 21 במאי 2013.
| --- | --- |
בקרת זהויות :  NLI: 987007498747005171  MusicBrainz: bba124fe-3d14-42fe-a5f8-e568cba25cea  VIAF: 308256112   WorldCat (עם VIAF): 308256112
וויקס.קום

| --- | --- |


משרדי ויקס במתחם נמל תל אביב
 נתונים כלליים
 סוג:  חברה ציבורית, נאסד"ק: WIX
 בורסה:  נאסד"ק (WIX) 
 מייסדים:  אבישי אברהמי, נדב אברהמי, גיורא קפלן, ד"ר אורית מוסינזון
 תקופת הפעילות:  2006, ישראל ישראל – הווה
 מיקום המטה:  תל אביב-יפו 
 ענפי תעשייה:  בניית אתר אינטרנט, אינטרנט 
 מוצרים עיקריים:  בניית ואחסון אתרי אינטרנט
 הכנסות:  203,540,000 דולר אמריקאי (נכון ל־2015) 
 נשיא:  ניר זוהר
 מנכ"ל:  אבישי אברהמי
 עובדים:  5,929 (נכון ל־פברואר 2024) 
  
 www.wix.com
 
וויקס.קום בע"מ (בלועזית: Wix.com Ltd.; נכתב גם ויקס) היא חברה ישראלית שמפתחת פלטפורמה לבניית אתרי אינטרנט. הפלטפורמה מאפשרת למשתמש לבנות אתר אינטרנט ללא עלות וללא צורך בידע קודם בתחומים כמו קידוד או עיצוב אתרים. ויקס נוסדה בשנת 2006 בישראל. היא חברה ציבורית שמניותיה נסחרות בנאסד"ק, ושווי השוק שלה במרץ 2021 היה 19.7 מיליארד דולר.
היסטוריה

ויקס נוסדה בשנת 2006 על ידי אבישי אברהמי (מנכ"ל), ד"ר אורית מוסינזון, נדב אברהמי (סמנכ"ל מחקר ופיתוח) וגיורא קפלן (מנהל טכנולוגי). הארבעה עבדו על סטארט אפ אחר ובמהלך העבודה הם רצו לפתוח אתר אינטרנט לסטארט אפ. הם נתקלו בקשיים בהקמת האתר כשהבינו שהתהליך מסובך ויקר. עקב החוויה הם הגו את הרעיון ליצור פלטפורמה לבניית אתרים ללא צורך בידע קודם בקידוד או בעיצוב אתרים וללא צורך בתשלום, פלטפורמה שתהיה זמינה לכול. לוויקס יש יותר מ-180 מיליון משתמשים ביותר מ-190 מדינות.
החברה פיתחה כלי פנימי לניהול משימות, שב-2012 הפך לחברה עצמאית, monday.com.
בחודש דצמבר 2018 הורה בית משפט בלבנון לחסום את האתר של חברת ויקס בגלל המצב בין ישראל ולבנון. כתוצאה מכך למשתמשים רבים בלבנון אין אפשרות גישה לאתריהם האישיים, ולדברי אחדים מהם, עסקיהם נפגעו.
במאי 2020 החברה רכשה את Rise.ai, חברת תוכנה ישראלית המפתחת פלטפורמת שיווק לאתרי אינטרנט.
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "כל מקום ואתר", עמ' 308–311
הערות שוליים

↑  About Us | Wix.com, About Us | Wix.com (באנגלית)
↑  Philippe Hage Boutros, , L'Orient Le Jour, December 24th, 2018
↑  Wix com Ltd, Wix Acquires Rise.ai to Extend Native Wix eCommerce Platform Offering, www.prnewswire.com (באנגלית)
מליסה באררה

| --- | --- |

באררה, 2021
 לידה:  4 ביולי 1990 (בת 34) מונטריי, נואבו לאון, מקסיקו 
 מדינה:  מקסיקו 
 תקופת הפעילות:  מ-2011
 עיסוק:  שחקנית קולנוע זמרת
 בן זוג:  פאקו זזואטה
 פרופיל ב-IMDb
 
מליסה באררה מרטינז (באנגלית: Melissa Barrera Martínez; נולדה ב-4 ביולי 1990) היא שחקנית וזמרת מקסיקנית. במקסיקו היא ידועה כשחקנית בטלנובלות, ובסדרה של הנטפליקס "מועדון הקוארבוס" (2017). מחוץ למקסיקו היא בעיקר ידועה בתור סמנת'ה קרפנטר בסדרת סרטי "צעקה", וגם בסדרת הטלוויזיה "וידה" (אנ') (2018–2020).
ביוגרפיה

באררה נולדה וגדלה במונטריי, במדינת נואבו לאון בצפון־מזרח מקסיקו. היא למדה לתואר ראשון בתיאטרון מוזיקלי בבית הספר טיש לאומנויות באוניברסיטת ניו יורק.
קריירה > מוזיקה

באררה התחילה ללמוד בבית ספר האמריקאי של מונטריי, שם היא הופיעה בהפקות המוזיקליות של בית הספר, היא הופיעה במחזמר "גריז", "אאידה" וגם במחזמר אשר עשו עליו גם סרט (פוטלוס). ב-2011, באררה הופיעה לראשונה בטלוויזיה, הופיעה בתוכנית המציאות "לה אקדמיה" בעונתה התשיעית, אשר שם הראתה את כישרון השירה שלה. ב-2013 היא הייתה חלק מדואט שירה. ושם הקליטה את אלבומה הראשון. באררה עשתה קאבר לשיר "Mama maria", שיר זה היה להיט בשנות השמונים. ב-2015 הקליטה באררה את שיר הנושא מסדרת הטלנובלה שבה שיחקה, "Tanto amor".
קריירה > משחק

בשנת 2012 באררה השתתפה בשתי טלנובלות בתפקידים משניים. בשנת 2014 קיבלה את תפקידה הראשי הראשון בטלנובלה "Siempre tuya Acapulco" בדמותה של אולבידו פרז.
בשנת 2015 שיחקה בטלנובלה "Tanto amor" בתפקיד הראשי של מיה גונזלס.
בשנת 2017 הצטרפה כדמות חוזרת בעונה השלישית של הסדרה "מועדון הקרואבוס" (אנ') אשר שודרה בנטפליקס.
בשנים 2018–2020 באררה כיכבה בתפקיד הראשי של לין הרננדז בסדרה האמריקאית הראשונה שלה "וידה" (אנ') של רשת הטלוויזיה Starz, שם גילמה את לין הרננדז, אישה טבעונית בעלת רוח חופשית שחוזרת מסן פרנסיסקו חזרה הביתה ללוס אנג'לס לאחר מות אמה.
בשנת 2021, באררה כיכבה בתור "ונסה" – מעצבת אופנה שאפתנית, בסרט המוזיקלי "שכונה על הגובה", הסרט זכה לביקורות טובות ולשבחים.
בשנת 2022, שיחקה באררה בתפקיד הראשי של סמנתה "סם" קרפנטר בסרט האימה "צעקה", שבוים על ידי מאט בטינלי-אולפין וטיילר ג'ילט. עוד ב-2022, באררה שיחקה במותחן ההישרדות בת שישה פרקים בשם "נשימה עמוקה", שעלתה לשידור בנטפליקס ב-28 ביוני 2022.
בשנת 2023, באררה שבה לדמותה של סמנתה "סם" קרפנטר בסרט ההמשך "צעקה 6". באררה תוכננה להמשיך לסרט ההמשך בזיכיון, אך בנובמבר, פורסם כי באררה פוטרה מהקאסט של "צעקה 7". חברת ההפקה Spyglass Media Group סירבה בתחילה להגיב על פיטוריה, אך מאוחר יותר הבהירה כי פוסטים אותם פרסמה באררה התפרשו כאנטישמיים, מה שהוביל לפיטוריה. בהצהרה שפורסמה, נכתב כי ל-Spyglass יש מדיניות אפס סובלנות לאנטישמיות והסתה לשנאה בכל צורה שהיא, לרבות אזכורים כוזבים לרצח עם, טיהור אתני, עיוות שואה או דברי שנאה. הפוסטים של באררה באינסטגרם כללו האשמות נגד ישראל ב"רצח עם וטיהור אתני" ושיתוף תכנים ממגזין "Jewish Currents" על "עיוות של השואה כדי לחזק את תעשיית הנשק הישראלית". פוסטים אלו פורסמו בעקבות פיגועי הטרור של חמאס ב-7 באוקטובר ופעולותיה של ישראל בעזה לאחר מכן. באררה סיפרה בראיון ל"אינדפנדנט" כי לאחר שפוטרה מסדרת הסרטים הרגישה כאילו חייה נגמרו. במשך כ-10 חודשים כמעט ולא קיבלה הצעות עבודה במשחק, למעט הצעות לתפקידים קטנים.
באוקטובר 2024, פורסם כי באררה תככב בסדרת מתח בהפקת ג'יימס ואן וסימו ליו עבור שירות הסטרימינג Peacock. באררה תגלם את מישל.
חיים אישיים

בפברואר 2019, באררה התחתנה עם בן זוגה והאמן המוזיקלי פאקו זזואטה. הזוג נפגש לראשונה על הסט של "לה אקדמיה" בשנת 2011, ותוך זמן קצר הם החלו לצאת בספטמבר של אותה שנה. הזוג הודיע על אירוסיהם באמצעות אינסטגרם ביוני 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | L for Leisure | קנדי |  |
| 2016 | Manual de principiantes para ser presidente | בריסה קריירו |  |
| 2016 | El Hotel | קארינה |  |
| 2018 | Sacúdete las penas | לואיזה מרטין דל קאמפו |  |
| 2018 | Dos Veces Tú | דניאלה כהן |  |
| 2021 | שכונה על הגובה | ונסה | מועמדת פרס סטלייט לשחקנית הטובה ביותר בסרט קולנוע (אנ') |
| 2021 | All the World Is Sleeping | צ'אמה |  |
| 2022 | צעקה | סמנתה "סם" קרפנטר |  |
| 2022 | כרמן (אנ') | כרמן |  |
| 2022 | Bed Rest | ג'ולי ריברס | גם מפיקה |
| 2023 | צעקה 6 | סמנתה "סם" קרפנטר |  |
| 2024 | מתוקה רצח | ג'ואי |  |
| 2024 | המפלצת שלך | לורה פרנקו |  |
| TBA | The Collaboration | מאיה |  |